PMIndiaData/PMIndiaSum huggingface dataset:
ప్రధానమంత్రి కిసాన్ సమ్మాన్ నిధి (PM-Kisan) కింద లబ్ధిదారులకు ఆధార్ సమాచార నమోదు నుంచి సడలింపు ప్రతిపాదనపై కేంద్ర మంత్రిమండలి ఆమోదం

ప్రధానమంత్రి కిసాన్ సమ్మాన్ నిధి (PM-Kisan) కింద లబ్ధిదారులకు నిధులు విడుదలకు సంబంధించి వారు తమ ఆధార్ సమాచారాన్ని తప్పనిసరిగా నమోదు చేసుకోవాలన్న నిబంధనను సడలించే ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ పథకం కింద కొన్ని భూమిగల కుటుంబాలకు ఆదాయ మద్దతు కింద కొన్ని మినహాయింపులతో ఏటా రూ.6000 అందుతాయి. దీన్ని నాలుగు నెలలకొకసారి రూ.2000 వంతున ఏడాది వ్యవధిలో మూడుసార్లు ప్రత్యక్ష లబ్ధి బదిలీ (DBT) విధానంలో ప్రభుత్వం నేరుగా వారి బ్యాంకు ఖాతాలలో జమచేస్తుంది. ఈ మేరకు ఇప్పటికే 2018 డిసెంబరు-2019 మార్చి, 2019 ఏప్రిల్-జూలై నెలలకు సంబంధించి నమోదిత ఆధార్ సమాచారం ప్రాతిపదికన తొలి, మలి వాయిదాల సొమ్ము అందుకున్న లబ్ధిదారులకు 2019 ఆగస్టు 1 తర్వాత మూడో వాయిదా నుంచి ఈ సడలింపు అమలవుతుంది. అయితే, 2019 ఏప్రిల్-జూలై నెలలకు సంబంధించి తొలి వాయిదా అందుకున్నవారికి 2019 ఆగస్టు 1 తర్వాత రెండో వాయిదా నుంచి కూడా ఆధార్ సమాచారం ప్రాతిపదికనే విడుదలవుతుంది. అంతేకాకుండా 2019 ఆగస్టు 1 తర్వాత తొలి వాయిదాను అందుకున్న లబ్ధిదారులకు ఆ తర్వాతి వాయిదాలు ఆధార్ సమాచారం ప్రాతిపదికగానే విడుదలవుతాయి. ఇక అసోం, మేఘాలయ, జమ్ముకశ్మీర్ వంటి రాష్ట్రాల్లో ఆధార్ నమోదు తగినమేర పూర్తికానందువల్ల ఆయా రాష్ట్రాల రైతులకు 31.03.2020 వరకూ ఈ నిబంధన నుంచి పూర్తి మినహాయింపు ఉంటుంది. అయితే, ఆధార్ సమాచార నమోదు ప్రక్రియ నిర్దేశించిన మేరకు 2019 ఆగస్టు 1నాటికి వందశాతం సాధ్యంకాలేదు. రబీ పంటల సాగుకు రైతులు సమాయత్తం అవుతున్న కారణంగా పొలం దున్నడానికి, నీరు పెట్టడానికి, పరికరాలు సమకూర్చుకోవడానికి, విత్తనాల కొనుగోలుతోపాటు ఇతరత్రా పొలం పనులకోసం వారికి ఈ సమయంలో డబ్బు అవసరం చాలా ఉంటుంది. దీనికితోడు ఇటీవలే పండుగల కాలం మొదలు కావడంతో అవసరాలు మరింత పెరిగాయి. ఫలితంగా రైతు కుటుంబాల ఆర్థిక పరిస్థితిపై ఒత్తిడీ పెరిగింది. ఈ నేపథ్యంలో ఆధార్ సమాచారం నమోదు కానందువల్ల అలాంటి లబ్ధిదారులకు నిధుల విడుదల ఆలస్యమై రైతులలో అసంతృప్తి, ఆందోళన పెరిగిపోతాయి. అందువల్ల 2019 ఆగస్టు 1నాటికి ఆధార్ నమోదు పూర్తికావాలన్న నిబంధనను 2019 నవంబరు 30వరకూ ప్రభుత్వం సడలించింది. దీంతో నిధులను సత్వరం విడుదల చేసి, పెద్ద సంఖ్యలో రైతు కుటుంబాల అవసరాలు తీర్చే వీలు కలుగుతుంది. ఆ మేరకు 2019 డిసెంబరు 1 నుంచి ఆధార్ సమాచారం నమోదైనవారికి మాత్రమే తదుపరి లబ్ధి అందుతుంది. తదనుగుణంగా ప్రభుత్వం ఆధార్ సమాచార నమోదుకు తగిన చర్యలు తీసుకుంటుంది. నేపథ్యం: కేంద్ర ప్రభుత్వం ప్రవేశపెట్టిన ప్రధానమంత్రి కిసాన్ సమ్మాన్ నిధి (PM-KISAN) భూమిగల రైతులకు ఆదాయ మద్దతు ఇవ్వడానికి ఉద్దేశించబడింది. దీనికింద కొన్ని మినహాయింపులకు లోబడి ఏటా రూ.6000 వంతున ప్రభుత్వం సాయం అందిస్తుంది. దీన్ని నాలుగు నెలలకు ఒకసారి రూ.2000 వంతున మూడుసార్లు ప్రత్యక్ష లబ్ధి బదిలీ (DBT) విధానంలో నేరుగా వారి బ్యాంకు ఖాతాలలో జమచేస్తుంది. ఈ మేరకు తొలి వాయిదా కింద 6,76,76,073 మంది, రెండో వాయిదా కింద 5,14,27,195 మంది, మూడో వాయిదా కింద 1,74,20,230 మంది వంతున లబ్ధిదారుల కోసం రూ.27000 కోట్లకుపైగా నిధులను ఇప్పటికే విడుదల చేసింది.
క్విట్ ఇండియా ఉద్య‌మం 75వ వార్షికోత్స‌వం సంద‌ర్భంగా ఉద్య‌మంలో పాలుపంచుకొన్న పురుషుల‌కు మరియు మ‌హిళ‌ల‌కు ప్ర‌ధాన మంత్రి ప్ర‌ణామాలు;  2022 క‌ల్లా ‘న‌వ భార‌త’ నిర్మాణానికి సంక‌ల్పం తీసుకోవాలంటూ ప్ర‌జ‌ల‌కు విజ్ఞ‌ప్తి

క్విట్ ఇండియా ఉద్య‌మంలో పాల్గొన్న‌ పురుషుల‌కు మ‌రియు మ‌హిళ‌లు అంద‌రికీ ఉద్యమ 75 వ వార్షికోత్స‌వం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ప్ర‌ణామం చేశారు. అలాగే, 2022వ సంవత్సరాని క‌ల్లా ‘న‌వ భార‌త’ నిర్మాణానికి సంక‌ల్పం తీసుకోవ‌ల‌సిందిగా ప్ర‌జ‌ల‌కు ప్ర‌ధాన మంత్రి విజ్ఞ‌ప్తి చేశారు. ‘‘చ‌రిత్రాత్మ‌క‌మైన క్విట్ ఇండియా ఉద్య‌మంలో పాల్గొన్న గొప్ప పురుషులు, మ‌రియు మ‌హిళ‌లు అంద‌రికీ ఉద్యమ 75వ వార్షికోత్స‌వం సందర్భంగా మ‌నం ప్ర‌ణ‌మిల్లుదాము. స్వాతంత్య్రం సంపాదించుకోవాల‌న్న ధ్యేయంతో యావ‌త్ దేశ ప్ర‌జ‌లు మ‌హాత్మ గాంధీ నాయ‌క‌త్వంలో ఒక్కటయ్యారు. వ‌ల‌స రాజ్య పాల‌న నుండి భార‌త‌దేశాన్ని విముక్తం చేయ‌డం 1942వ సంవ‌త్స‌రంలో త‌క్ష‌ణావ‌స‌రంగా ఉండింది. 75 సంవ‌త్స‌రాల అనంత‌రం, ఈ రోజు త‌లెత్తిన స‌మ‌స్య‌లు వేరే విధంగా ఉన్నాయి. భార‌త‌దేశాన్ని పేద‌రికం, మ‌లినాలు, అవినీతి, ఉగ్ర‌వాదం, కుల‌త‌త్వం, మ‌త‌వాదాల బారి నుండి విముక్తం చేయ‌డానికి మ‌రియు 2022వ సంవ‌త్స‌రాని క‌ల్లా ఒక ‘న‌వ భార‌తా’న్ని నిర్మించాల‌న్న మ‌న క‌ల‌ల‌ను సాకారం చేసుకోవ‌డానికి మ‌నం ప్ర‌తిన పూనుదాము. మ‌న స్వాతంత్య్ర స‌మ‌ర యోధులు గ‌ర్వించేట‌టు వంటి భార‌త‌దేశాన్ని నిర్మించ‌డం కోసం #SankalpSeSiddhi పేరిట మ‌న‌మంతా భుజం భుజం క‌లిపి ప‌ని చేద్దాము’’ అని ప్ర‌ధాన మంత్రి త‌న సందేశంలో పేర్కొన్నారు.
భార‌తదేశ పూర్వ ప్ర‌ధాన న్యాయ‌మూర్తి జ‌స్టిస్ శ్రీ ఎ.ఎస్‌. ఆనంద్ మృతి ప‌ట్ల సంతాపం తెలిపిన ప్ర‌ధాన మంత్రి

భార‌త‌దేశ పూర్వ ప్ర‌ధాన న్యాయ‌మూర్తి జ‌స్టిస్ శ్రీ ఎ.ఎస్‌. ఆనంద్ క‌న్నుమూత ప‌ట్ల ప్ర‌ధాన మంత్రి శ్రీ నరేంద్ర మోదీ సంతాపం వ్య‌క్తం చేశారు. “భార‌తదేశ పూర్వ ప్ర‌ధాన న్యాయ‌మూర్తి జ‌స్టిస్ శ్రీ ఎ.ఎస్‌. ఆనంద్ మ‌ర‌ణం నాకు విచారం క‌లిగించింది. ఈ దుఃఖ ఘడియ‌లో ఆయ‌న కుటుంబ స‌భ్యుల వేద‌న‌ లో నేను పాలుపంచుకొంటున్నాను. ఆయ‌న ఆత్మ‌కు శాంతి ల‌భించుగాక” అని ప్ర‌ధాన మంత్రి త‌న సందేశంలో పేర్కొన్నారు.
శ్రీ కె.వి. సంపత్ కుమార్ కన్నుమూత పట్ల సంతాపం తెలిపిన ప్ర‌ధాన మంత్రి

సంస్కృత దినపత్రిక సుధర్మ సంపాదకుడు శ్రీ కె.వి. సంపత్ కుమార్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో ‘‘శ్రీ కె.వి. సంపత్ కుమార్ గారు ఒక ప్రేరణాత్మకమైనటువంటి వ్యక్తిత్వం కలిగిన వారు. సంస్కృతాన్ని పరిరక్షించడం లోను, ఆ భాష లోకప్రియత్వాన్ని సంపాదించుకొనేటట్లు- ప్రత్యేకించి యువత లో- ఆదరణ పొందేటట్టు చేయడం లోను ఆయన అలుపెరుగక కృషి చేశారు. ఆయన లోని తీవ్ర ఉత్సాహం, దృఢ సంకల్పం స్ఫూర్తి ని అందించేటటువంటివి. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
జి20కిఅధ్యక్ష బాధ్యతల ను భారతదేశంస్వీకరించిన నేపథ్యం లోఅఖిలపక్ష సమావేశంజరిగింది

జి20 కి భారతదేశం అధ్యక్షత వహించడం తో ముడిపడ్డ పార్శ్వాల పైన చర్చించడం కోసమని డిసెంబర్ 5వ తేదీ న అఖిలపక్ష సమావేశాన్ని ఏర్పాటు చేయడమైంది. ఈ సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ సమావేశం లో భారతదేశం నలు మూలల కు చెందిన రాజకీయ నాయకులు ఉత్సాహం గా పాలుపంచుకున్నారు. జి20 కి భారతదేశం అధ్యక్షత వహించడం యావత్తు దేశ ప్రజల కు సంబంధించిన అంశం; అంతేకాకుండా భారతదేశం యొక్క బలాల ను ప్రపంచవ్యాప్తం గా చాటిచెప్పడానికి అందివచ్చిన ఒక విశిష్టమైన అవకాశం కూడా ను అని ప్రధాన మంత్రి అన్నారు. ప్రస్తుతం భారతదేశం అంటే ప్రపంచం అంతటా ఎక్కడలేని ఆసక్తి మరియు ఆకర్షణ నెలకొన్నాయి. ఈ పరిణామాల వల్ల జి20 కి అధ్యక్షత వహించే విషయం లో భారతదేశాని కి ఉన్న శక్తి సామర్థ్యాలు మరింత గా ప్రబలం గా మారుతున్నాయి అని కూడా ఆయన అన్నారు. ఒక జట్టు వలె కలిసికట్టు గా పని చేయడాని కి ప్రాధాన్యాన్ని కట్టబెట్టాలని ప్రధాన మంత్రి స్పష్టం చేస్తూ, జి20 ఆధ్వర్యం లో జరిగే వేరు వేరు కార్యక్రమాల నిర్వహణ లో నేత లు అందరు వారి వారి సహకారాన్ని అందించాలి అంటూ విజ్ఞప్తి ని చేశారు. జి20 అధ్యక్ష బాధ్యత భారతదేశం లో సాంప్రదాయిక మహానగరాల లోని ప్రాంతాల ను కళ్ళ కు కట్టడం లో సాయపడగలదని, తద్ద్వారా మన దేశం లో ప్రతి ప్రాంతం యొక్క అద్వితీయత పెల్లుబుకుతుంది కూడాను అని ఆయన అన్నారు. జి20 కి భారతదేశం అధ్యక్షత వహించే కాలం లో పెద్ద సంఖ్య లో సందర్శకులు భారతదేశాని కి తరలి వచ్చేందుకు గల ఆస్కారాన్ని ప్రధాన మంత్రి ప్రముఖం గా ప్రస్తావిస్తూ, జి20 సమావేశాల ను ఏర్పాటు చేసే ప్రాంతాల లో పర్యటన రంగాన్ని ప్రోత్సహించేందుకు మరియు స్థానిక ఆర్థిక వ్యవస్థ లను వృద్ధి చెందింపచేసేందుకు ఉన్న అవకాశాల ను గురించి పేర్కొన్నారు. ప్రధాన మంత్రి ప్రసంగించడాని కంటే ముందు గా, వివిధ రాజకీయ నాయకులు జి20 కి భారతదేశం అధ్యక్షత వహించడం అనే అంశం పై వారి వారి విలువైన సూచనల ను వెల్లడించారు. ఆ రాజకీయ నేతల లో శ్రీ జె.పి. నడ్డా, శ్రీ మల్లికార్జున్ ఖర్ గే, మమత బనర్జీ గారు, శ్రీ నవీన్ పట్నాయక్, శ్రీ అరవింద్ కేజ్ రీవాల్, శ్రీ వై. ఎస్. జగన్ మోహన్ రెడ్డి, శ్రీ సీతారాం ఏచూరి, శ్రీ చంద్రబాబు నాయుడు, శ్రీ ఎమ్.కె. స్టాలిన్, శ్రీ ఎడాప్పడి కె. పళనిస్వామి, శ్రీ పశుపతినాథ్ పారస్, శ్రీ ఏక్ నాథ్ శిందే మరియు శ్రీ కె.ఎమ్. కాదర్ మొహీదీన్ లు ఉన్నారు. సమావేశం సాగిన క్రమం లో, హోం మంత్రి మరియు ఆర్థిక మంత్రి క్లుప్తం గా మాట్లాడారు. జి20 పట్ల భారతదేశం యొక్క ప్రాధాన్యాల ను గురించి న ఒక సమగ్ర నివేదిక ను కూడా ఈ సందర్భం లో ఆవిష్కరించడం జరిగింది. సమావేశం లో పాలుపంచుకొన్న వారి లో మంత్రులు శ్రీ రాజ్ నాథ్ సింహ్, శ్రీ అమిత్ శాహ్, శ్రీమతి నిర్మలా సీతారమణ్ , డాక్టర్ శ్రీ ఎస్. జయ్ శంకర్ , శ్రీ పీయూష్ గోయల్, శ్రీ ప్రహ్లాద్ జోశి, శ్రీ భూపేందర్ యాదవ్ మరియు పూర్వ ప్రధాని శ్రీ హెచ్.డి. దేవె గౌడ లు ఉన్నారు.
దృశ్య మాధ్యమం లో జరిగిన – భారత, యు.ఎ.ఇ.  దేశాల సదస్సు

గౌరవనీయులు ప్రధాన మంత్రి శ్రీ నరేంద్ర మోదీ మరియు అబుదాబి రాజు గౌరవనీయులు షేక్ మొహమ్మద్ బిన్ జాయేద్ అల్ నహ్యాన్ ఈ ఉదయం దృశ్య మాధ్యమం ద్వారా సమావేశమయ్యారు. అన్ని రంగాల్లో ద్వైపాక్షిక సంబంధాలు నిరంతరంగా వృద్ధి చెందుతూ ఉండడం పట్ల ఇరువురు నేతలు పూర్తి సంతృప్తిని వ్యక్తం చేశారు. "భారత, యు.ఏ.ఈ. దేశాల సమగ్ర వ్యూహాత్మక భాగస్వామ్యాన్ని పెంపొందించడం : కొత్త సరిహద్దులు, కొత్త మైలురాయి" అనే శీర్షికతో గౌరవనీయులైన భారత ప్రధాన మంత్రి మరియు అబుదాబి రాజు ఈ సందర్భంగా భవిష్యత్ ప్రణాళికతో కూడిన ఒక సంయుక్త ప్రకటన విడుదల చేశారు భారత, యు.ఏ.ఈ. దేశాల మధ్య భవిష్యత్తు-ఆధారిత భాగస్వామ్యం కోసం కేంద్రీకృత ప్రాంతాలు, ఫలితాలను గుర్తిస్తూ, ఈ ప్రకటన ఒక ప్రణాళికను తెలియజేస్తుంది. ఆర్థిక వ్యవస్థ, ఇంధనం, వాతావరణ చర్యలు, అభివృద్ధి చెందుతున్న సాంకేతికతలు, నైపుణ్యాలు, విద్య, ఆహార భద్రత, ఆరోగ్య సంరక్షణ, భద్రత తో సహా విభిన్న రంగాల్లో నూతన వాణిజ్యం, పెట్టుబడి, ఆవిష్కరణలను క్రియాశీలంగా ప్రోత్సహించడం ఈ భాగస్వామ్య లక్ష్యం. భారత, యు.ఏ.ఈ. సమగ్ర ఆర్థిక భాగస్వామ్య ఒప్పందం (సి.ఈ.పి.ఎ) పై, భారత వాణిజ్య, పరిశ్రమల శాఖ మంత్రి శ్రీ పీయూష్ గోయల్ మరియు యు.ఏ.ఈ. ఆర్థిక మంత్రి, గౌరవనీయులు అబ్దుల్లా బిన్ తౌక్ అల్ మర్రి, సంతకం చేసి, గౌరవనీయులైన ఈ ఇద్దరు నాయకుల దృశ్య మాధ్యమ సమక్షంలో, ఒకరి కొకరు అందజేసుకోవడం అనేది దృశ్య మాధ్యమం ద్వారా నిర్వహించిన ఈ సదస్సు లో ఒక ప్రధానమైన అంశం. ఈ ఒప్పందం – భారత, యు.ఏ.ఈ. వ్యాపారాలకు మెరుగైన మార్కెట్ ను అందుబాటులోకి తీసుకువచ్చి, తగ్గిన సుంకాలతో సహా గణనీయమైన ప్రయోజనాలను కల్పిస్తుంది. ప్రస్తుతం 60 బిలియన్ల అమెరికా డాలర్లుగా ఉన్న ద్వైపాక్షిక వాణిజ్యాన్ని, సి.ఈ.పి.ఎ. వచ్చే ఐదేళ్ళలో వంద బిలియన్ల అమెరికా డాలర్ల స్థాయికి పెంచుతుందని అంచనా. భారతదేశానికి స్వాతంత్య్రం వచ్చి 75వ వార్షికోత్సవం జరుపుకుంటున్న సందర్భంగా మరియు యు.ఏ.ఈ. 50వ వ్యవస్థాపక వార్షికోత్సవం సందర్భంగా ఇరువురు నేతలు ఒక సంయుక్త స్మారక స్టాంపు ను కూడా విడుదల చేశారు. ఈ సదస్సు సందర్భంగా భారత, యు.ఏ.ఈ. దేశాలకు చెందిన సంస్థలు సంతకం చేసిన రెండు ఎం.ఓ.యు. లను కూడా ప్రకటించారు. అందులో ఒకటి – ఏ.పి.ఈ.డి.ఏ. మరియు డి.పి. వరల్డ్ & అల్ దహ్రా మధ్య ఆహార భద్రతా కారిడార్ ఏర్పాటుకు సంబందించిన ఎం.ఓ.యు. కాగా; రెండోది – భారతదేశానికి చెందిన గిఫ్ట్ సిటీ మరియు అబుదాబి గ్లోబల్ మార్కెట్ మధ్య ఆర్థిక ప్రాజెక్టులు, సేవలలో సహకారానికి సంబంధించిన ఎం.ఓ.యు. వీటితో పాటు, వాతావరణ చర్యల పై సహకారానికి సంబంధించి ఒకటి; విద్యకు సంబంధించి ఒకటి చొప్పున ఇరుపక్షాలు మరో రెండు ఎం.ఓ.యు. లపై కూడా సంతకాలు చేశాయి. కోవిడ్ మహమ్మారి సమయంలో భారతీయ సమాజాన్ని జాగ్రత్తగా చూసుకున్నందుకు అబుదాబి రాజుకు ప్రధానమంత్రి ధన్యవాదాలు తెలియజేశారు. త్వరలో భారతదేశాన్ని సందర్శించవలసిందిగా కూడా ప్రధానమంత్రి ఆయనను ఆహ్వానించారు.
గురువారం ఆంధ్ర‌ప్ర‌దేశ్‌లో ప‌ర్య‌టించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర‌మోదీ గురువారం ఆంధ్ర‌ప్ర‌దేశ్‌లో ప‌ర్య‌టించ‌నున్నారు. అమ‌రావ‌తి వ‌ద్ద ఆంధ్ర‌ప్ర‌దేశ్ నూత‌న రాజ‌ధాని న‌గ‌ర నిర్మాణానికి జ‌రిగే శంకుస్థాప‌న కార్య‌క్ర‌మంలో ప్ర‌ధాని పాల్గొంటారు. అలాగే, తిరుప‌తి విమానాశ్ర‌యంలో గ‌రుడ టెర్మిన‌ల్ ను ప్ర‌ధాన‌మంత్రి ప్రారంభిస్తారు. తిరుప‌తి వ‌ద్ద మొబైల్ మాన్యుఫాక్చ‌రింగ్ హ‌బ్ నిర్మాణానికి శంకుస్థాప‌న చేస్తారు. తిరుమ‌ల దేవాల‌యాన్ని ప్ర‌ధాని సంద‌ర్శిస్తారు.
నవరాత్రి కాలం లో స్కందమాత దేవి ఆశీస్సుల కోసం ప్రార్థించిన ప్రధాన మంత్రి

నవరాత్రి ఉత్సవాల లో అయిదో రోజు న భక్త జనుల కు స్కందమాత దేవి శుభాశీస్సులు లభించాలని ప్రధాన మంత్రి శ్రీ నరేంద్ర మోదీ ప్రార్థించారు. దేవి కి సంబంధించిన ప్రార్థన పఠనం (స్తుతి) తాలూకు ఒక సందేశాన్ని కూడా ఆయన శేర్ చేశారు. ప్రధాన మంత్రి ఒక ట్వీట్ లో – ‘‘నమామి స్కందమాతరం స్కంధధారిణీమ్ సమగ్రతత్త్వసాగరామ్ పారపారగహరామ్ నవరాత్రి యొక్క పంచమి తిథి నాడు దేవి స్కందమాత ను పూజించాలన్న విధానం ఉంది. స్కందమాత దేవి అందరి జీవనం లో కొత్త స్ఫూర్తి ప్రవహించేటట్లు చేయు గాక. దేశ ప్రజలందరి పక్షాన దేవి కి ఇదే వందనం.’’ అని పేర్కొన్నారు.
లతమంగేశ్ కర్ కు ఆమె పుట్టిన రోజు నాడు శుభాకాంక్షలు తెలిపిన ప్రధాన మంత్రి

లత మంగేశ్ కర్ గారి కి ఆమె జన్మదినం నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ఆమె ఆరోగ్యం గా ఉంటూ దీర్ఘకాలం పాటు జీవించాలి అని ఆయన ఆ ఈశ్వరుడి ని ప్రార్థించారు. ప్రధాన మంత్రి ఒక ట్వీట్ లో – ‘‘ఆదరణీయురాలు లత అక్కయ్య కు పుట్టిన రోజు శుభాకాంక్షలు. మధురమైనటువంటి ఆమె కంఠం ప్రపంచం అంతటా మారుమోగుతూ ఉంది. ఆమె ను ఆమె నమ్రత కు, భారతీయ సంస్కృతి పట్ల ఆమె కు గల మక్కువ కు గాను గౌరవించడం జరుగుతూంది. వ్యక్తిగతం గా, ఆమె ఆశీస్సులు నాకు ఒక గొప్ప శక్తి ని ప్రసాదిస్తుంటాయి. లత అక్కయ్య కు దీర్ఘాయుష్షు, ఆరోగ్యవంతమైనటువంటి జీవితం ప్రాప్తించు గాక అని నేను ప్రార్థిస్తున్నాను.’’ అని పేర్కొన్నారు.
కర్ణాటకలో “పరివార మరియు తలావర” తెగ‌ల‌ను “నాయక”కు పర్యాయపదంగా ప‌రిగ‌ణించి ఎస్ టి జాబితాలో  చేర్చేందుకు కేబినెట్ ఆమోదం

ప్రధానమంత్రి శ్రీ నరేంద్రమోదీ నాయకత్వంలోని కేంద్ర కేబినెట్ కర్ణాటకలోని “పరివార మరియు తలావర” తెగలను ఎస్ టి జాబితాలో క్రమ కంఖ్య 38 కింద “నాయక”కు పర్యాయపదంగా పరిగణించి జాబితాలో చేర్చేందుకు సూత్రప్రాయంగా ఆమోదముద్ర వేసింది. ప్రధాన ప్రభావం తమకు షెడ్యూల్డు తెగల హోదా కల్పించాలన్న కర్ణాటకలోని “పరివార మరియు తలావర” తెగల వారి దీర్ఘకాలిక కోర్కె దీనితో నెరవేరుతుంది. ఈ ఆమోదంతో కర్ణాటకలోని పరివార మరియు తలావర తెగల వారు రాష్ట్రప్రభుత్వం నుంచి షెడ్యూల్డ్ తెగల సర్టిఫికెట్ పొంది ఎస్ టిలకు ఉద్దేశించిన ప్రయోజనాలు అందుకునే వీలు ఏర్పడుతుంది. నేపథ్యం కర్ణాటకలో షెడ్యూల్డ్ తెగల జాబితాలోని క్రమసంఖ్య 38 కింద ఉన్న “నాయక”కు పర్యాయపదంగా “పరివార మరియు తలావర” తెగలను గుర్తించి వారిని కూడా ఎస్ టి జాబితాలో చేర్చాలని కర్ణాటక ప్రభుత్వం సిఫారసు చేసింది. ఏ రాష్ట్రంలో లేదా కేంద్రపాలిత ప్రాంతంలో షెడ్యూల్డ్ తెగల తొలి జాబితాను సంబంధిత రాష్ట్ర ప్రభుత్వం, కేంద్రపాలిత ప్రాంతంలోని ప్రభుత్వంతో చర్చించిన అనంతరం రాష్ట్రపతి నోటిఫికేషన్ జారీ ద్వారా అమలులోకి తెస్తారు. తదుపరి అందులో కొత్త తెగలను చేర్చాలన్నా, ఉన్న తెగలను తొలగించాలన్నా, షెడ్యూల్డ్ తెగల జాబితాలో ఇతర మార్పులేవైనా చేయాలన్నా పార్లమెంటులో చట్టసవరణ ద్వారా మాత్రమే సాధ్యం.
ర‌త్న‌గిరి జిల్లాలో ఒక ఫ్యాక్ట‌రీలో జ‌రిగిన పేలుడులో ప్రాణాలు కోల్పోయిన వారికి సంతాపం ప్ర‌క‌టించిన ప్ర‌ధాన‌మంత్రి

ర‌త్న‌గిరి జిల్లాలోని ఒక ఫ్యాక్ట‌రీలో సంభ‌వించిన పేలుడు కార‌ణంగా ప్రాణాలు కోల్పోయిన వారికి ప్ర‌ధాన‌మంత్రి శ్రీ న‌రేంద్ర మోదీ సంతాపం ప్ర‌క‌టించారు. ఈ ఘ‌ట‌న ప‌ట్ల ఆయ‌న విచారం వ్యక్తం చేశారు. ఇందుకు సంబంధించి ట్విట్ట‌ర్ ద్వారా ఆయ‌న ఒక సందేశ‌మిస్తూ, ర‌త్న‌గిరి జిల్లాలోని ఒక ఫ్యాక్ట‌రీలో పేలుడు కార‌ణంగా కొంద‌రు ప్రాణాలు కోల్పోయార‌ని తెలిసి బాధేసింది. మ‌ర‌ణించిన వారి కుటుంబాల‌కు నా సంతాపం తెలియ‌జేస్తున్నాను. ఈ ఘ‌ట‌న‌లో గాయ‌ప‌డిన వారు త్వ‌ర‌గా కోలుకోవాల‌ని ఆకాంక్షిస్తున్నాను అని తెలిపారు.
అద్దె గ‌ర్భం (నియంత్ర‌ణ‌) బిల్లు-2016కు మంత్రిమండలి ఆమోదం

”అద్దెగ‌ర్భం (నియంత్ర‌ణ‌) బిల్లు-2016” ను ప్ర‌వేశ‌పెట్ట‌డానికి కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్ర‌ధాన‌ మంత్రి శ్రీ న‌రేంద్ర మోదీ అధ్యక్షత వహించారు. ఈ బిల్లు కేంద్ర స్థాయిలో జాతీయ అద్దెగ‌ర్భం మండలులను, రాష్ట్రాల స్థాయిలో అద్దెగ‌ర్భం మండలుల‌తో పాటు రాష్ట్రాలు, కేంద్ర‌పాలిత ప్రాంతాలలో స‌మ‌ర్థ ప్రాధికార సంస్థ‌ల‌ను ఏర్పాటు చేయడం ద్వారా భారతదేశంలో అద్దెగ‌ర్భాన్ని (సరోగసీ ని) క్రమబద్ధీకరిస్తుంది. వాణిజ్య అద్దెగ‌ర్భాల‌ను నిషేధించి, అవ‌స‌ర‌ం ఉన్న సంతాన‌రహిత దంప‌తుల‌కు నైతిక అద్దెగ‌ర్భాల సేవ‌ల‌ను అనుమ‌తిని ఇవ్వడం ద్వారా ఈ చట్టం అద్దెగర్భం క్రమబద్ధానికి హామీ ఇవ్వగలదు. వంధ్యత్వంతో వేదన చెందుతూ నైతిక అద్దెగర్భం సహాయాన్ని పొందాలని కోరుకొనే భార‌తీయ వివాహిత జంటలకు ప్ర‌యోజ‌నం చేకూరగలదు. అంతేకాకుండా అద్దె గర్భాన్ని ధరించే తల్లి, అద్దెగ‌ర్భం వల్ల జన్మించిన పిల్లల హక్కులను పరిరక్షించడం జరుగుతుంది. జ‌మ్ము- కశ్మీర్ మిన‌హా యావత్తు భార‌తదేశానికి ఈ బిల్లు వ‌ర్తిస్తుంది. ముసాయిదా బిల్లులో ఎటువంటి శాశ్వత వ్య‌వ‌స్థ ఏర్పాటును గాని, కొత్త పదవులను సృష్టించడం గురించి గాని ప్రతిపాదించ‌లేదు. కేంద్రంలోను, రాష్ట్రాల లోను ఇప్పటికే అమలవుతున్న నియంత్రణ వ్యవస్థలో పెద్ద జోక్యమేదీ చేసుకోని తరహాలో ప్రతిపాదిత చట్టం రూపొందింది. దీనికి తగినట్టే జాతీయ అద్దెగ‌ర్భం మండలులు, రాష్ట్రాలలోని అద్దెగ‌ర్భం మండలులు మరియు తగిన ప్రాధికార సంస్థల సమావేశాలకు అయ్యే ఖర్చులు తప్పవేరే ఆర్థిక భారం ఏమీ ఉండబోదు. జాతీయ అద్దెగ‌ర్భం మండలులు, రాష్ట్రాలలోని అద్దెగ‌ర్భం మండలులు మరియు తగిన ప్రాధికార సంస్థల సమావేశాలకు అయ్యే ఖర్చులను కేంద్ర, రాష్ట్రాల ప్రభుత్వాల కాలిక బడ్జెటుల నుండి భరిస్తారు. పూర్వ రంగం: గ‌త కొద్ద‌ి కాలంగా భార‌తదేశం వివిధ దేశాల నుండి వస్తున్న భార్యాభర్తలకు అద్దెగ‌ర్భాల‌ కేంద్రంగా మారింది. అంతేకాక అనైతిక మార్గాల‌కూ వేదికైంది. మ‌ధ్య‌వ‌ర్తి రాకెట్లు పుట్టుకొచ్చాయి. అద్దెగ‌ర్భం అమ్మ‌ల‌కు, వారు జన్మనిచ్చిన పిల్ల‌ల‌కు ఇబ్బందులు మొద‌ల‌య్యాయి. గ‌త కొద్దికాలంగా అద్దెగ‌ర్భం వాణిజ్య‌ప‌రంగా మారి ఇబ్బందులు సృష్టిస్తోంద‌ని, దీనిని వ్యవస్థాబద్ధం చేయాల‌ని వార్త‌లొస్తున్నాయి. వాణిజ్య‌ప‌ర‌మైన అద్దెగ‌ర్భాల‌ను నిరోధించాల‌ని, అవ‌స‌ర‌మైన భార‌తీయ దంప‌తుల‌కు నైతిక పరోపకార ప‌ద్ధ‌తులలో అద్దెగ‌ర్భాల వీలు క‌ల్పించాల‌ని లా క‌మిష‌న్ ఆఫ్ ఇండియా సైతం తన 228వ నివేదికలో సిఫారసు చేసింది.
భార‌త‌దేశ ఒక‌టో చీఫ్ ఆఫ్ డిఫెన్స్ స్టాఫ్ గా ప‌ద‌వీ బాధ్య‌త‌ల ను స్వీక‌రించిన జ‌న‌ర‌ల్ శ్రీ‌ బిపిన్ రావ‌త్ కు అభినంద‌న‌లు తెలిపిన ప్ర‌ధాన మంత్రి

భార‌త‌దేశ ఒక‌టో చీఫ్ ఆఫ్ డిఫెన్స్ స్టాఫ్ గా ప‌ద‌వీ బాధ్య‌త‌ల ను స్వీక‌రించిన జ‌న‌ర‌ల్ శ్రీ‌ బిపిన్ రావ‌త్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘మ‌నం నూత‌న సంవ‌త్స‌రాన్ని మ‌రియు నూత‌న ద‌శాబ్ది ని మొద‌లుపెడుతూ ఉన్న త‌రుణం లో, జ‌న‌ర‌ల్ శ్రీ బిపిన్ రావ‌త్ రూపం లో భార‌త‌దేశాని కి ఒక‌టో చీఫ్ ఆఫ్ డిఫెన్స్ స్టాఫ్ ల‌భించ‌డం నాకు ఎంతో సంతోషం గా ఉంది. ఆయ‌న కు ఇవే నా అభినందన లు; ఈ క‌ర్త‌వ్య పాల‌న లో ఆయన కు నేను శుభాకాంక్ష‌లు తెలుపుతున్నాను. ఆయ‌న ఎంతో ఉత్సాహం తో భార‌త‌దేశాని కి సేవ‌ల‌ ను అందించినటువంటి ఒక విశిష్ట అధికారి. ఒక‌టో సిడిఎస్ ప‌ద‌వీ బాధ్య‌త‌ల ను స్వీక‌రిస్తూ ఉన్న వేళ లో, మ‌న దేశం కోసం వారి యొక్క ప్రాణాల ను స‌మ‌ర్ప‌ణం చేసి త‌ద్వారా దేశాని కి సేవ చేసినటువంటి వారు అంద‌రి కి కూడాను నేను శ్ర‌ద్ధాంజ‌లి ని ఘటిస్తున్నాను. క‌ర్ గిల్ లో పోరాటం సలిపినటువంటి పరాక్రమశాలి సిబ్బంది ని నేను జ్ఞప్తి కి తెచ్చుకొంటున్నాను. ఆ పోరాటం జరిగిన అనంత‌రం, మ‌న సైన్యాన్ని సంస్క‌రించ‌డం గురించి అనేక చ‌ర్చ‌ లు సాగి, నేటి చ‌రిత్రాత్మ‌క ప‌రిణామాని కి దారి తీశాయి. 2019వ సంవ‌త్స‌రం ఆగ‌స్టు 15వ తేదీ నాడు ఎర్ర‌ కోట బురుజుల మీది నుండి నేను ప్ర‌సంగిస్తూ, ఒక చీఫ్ ఆఫ్ డిఫెన్స్ స్టాఫ్ ను భార‌త‌దేశం ఏర్పాటు చేసుకొంటుంద‌ని ప్ర‌క‌టించాను. ఈ సంస్థ మ‌న సైనిక ద‌ళాల ను ఆధునికీక‌రించే మహ‌త్త‌రమైనటువంటి బాధ్య‌త ను త‌న భుజ‌స్కందాల పైన వేసుకొంటున్నది. ఇది 1.3 బిలియ‌న్ భార‌తీయుల యొక్క ఆశ‌ల ను మ‌రియు ఆకాంక్ష‌ల ను కూడా ప్ర‌తిబింబిస్తుంది. అపేక్షిత సైనిక ప్రావీణ్యం క‌లిగిన సైనిక వ్య‌వ‌హారాల విభాగాన్ని ఏర్పాటు చేయ‌డం మ‌రియు సిడిఎస్ ప‌ద‌వి ని సంస్థాగ‌తీక‌రించ‌డం ఒక మహత్వపూర్ణమైన‌టువంటి మ‌రియు స‌మ‌గ్ర‌మైన‌టువంటి సంస్క‌ర‌ణ గా ఉంది. ఇది ఎప్ప‌టిక‌ప్పుడు ప‌రివ‌ర్త‌న‌ కు లోన‌య్యేట‌టువంటి ఆధునిక ర‌ణ‌తంత్ర సంబంధిత స‌వాళ్ళ కు మ‌న దేశం ఎదురొడ్డి నిల‌వ‌డం లో స‌హాయ‌కారి గా ఉండగలదు’’ అంటూ ప్ర‌ధాన మంత్రి ఒక సందేశం లో పేర్కొన్నారు.
ఉద‌య్‌పూర్ బ‌స్సు ప్ర‌మాద మ‌ర‌ణాల‌పై ప్ర‌ధాన‌ మంత్రి సంతాపం

ఉద‌య్‌పూర్‌లో బ‌స్సు ప్ర‌మాదం కారణంగా జరిగిన ప్రాణ నష్టంపై ప్ర‌ధాన‌ మంత్రి శ్రీ న‌రేంద్ర మోదీ విచారం వ్య‌క్తం చేశారు. మృతుల కుటుంబాల‌కు ప్ర‌ధాన‌ మంత్రి సంతాపం తెలిపారు. ఉదయ్ పూర్ ప్రమాదంలో గాయ‌ప‌డిన‌ వారు త్వ‌ర‌గా కోలుకోవాల‌ని ఆయ‌న ఆకాంక్షించారు.
కామన్ వెల్థ్ గేమ్స్ 2022 లో పురుషుల బాక్సింగ్ క్రీడ 51 కిలో ల  విభాగం లో బంగారు పతకాన్ని గెలుచుకొన్నందుకు శ్రీఅమిత్ పంఘాల్ కు అభినందన లు తెలిపిన ప్రధాన మంత్రి

కామన్ వెల్థ్ గేమ్స్ 2022 లో పురుషుల బాక్సింగ్ క్రీడ 51 కిలో ల విభాగం లో పసిడి పతకాన్ని గెలుచుకొన్నందుకు శ్రీ అమిత్ పంఘాల్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘తెలివితేటలు గల శ్రీ అమిత్ పంఘాల్ చలవ తో మన పతకాల పట్టిక లో మరొక ప్రతిష్టాత్మకమైన పతకమొకటి వచ్చి చేరింది. ఆయన మనం ఎంతగానో అభిమానించేటటువంటి నైపుణ్యం కలిగిన బాక్సర్ లలో ఒకరు. ఆయన గొప్పదైన కౌశలాన్ని చాటారు. స్వర్ణ పతకాన్ని గెలిచినందుకు గాను ఆయన ను నేను అభినందిస్తున్నాను, మరి భవిష్యత్తు లో ఆయన ఎంతో చక్క గా రాణించాలి అని నేను ఆకాంక్షిస్తున్నాను. #Cheer4India” అని పేర్కొన్నారు.
స్వామి వివేకానంద కు ఆయన జయంతి నాడు నివాళులు అర్పించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ స్వామి వివేకానంద కు ఆయన జయంతి సందర్భంగా నివాళులు అర్పించారు. “మహనీయుడైన స్వామి వివేకానంద కు మనం ప్రణామాలు అర్పిద్దాం; శక్తిమంతమైన ఆయన ఆలోచనలను జ్ఞాపకం చేసుకొందాం. ఆయన ఆదర్శాలు తరాల తరబడి మస్తిష్కాలను తీర్చిదిద్దుతూనే ఉంటాయి” అని ప్రధాన మంత్రి తన సందేశంలో పేర్కొన్నారు.
ఆయుష్మాన్ భారత్ పథకం పట్లపౌరుల ప్రతిస్పందన ను శేర్ చేసిన ప్రధాన మంత్రి

భారతదేశం లో పౌరులు అందరి కి 5 లక్షల రూపాయల వంతున ఆరోగ్య బీమా రక్షణ ను అందిస్తున్నటువంటి ఆయుష్మాన్ భారత్ పథకం గురించి పౌరుల లో ఒకరు వ్యక్తం చేసిన ప్రతిస్పందన ను ప్రధాన మంత్రి శ్రీ నరేంద్ర మోదీ శేర్ చేశారు. ఈ పథకం యొక్క లబ్ధి ని యావత్తు భారతదేశం లో ఎక్కడైనా పొందవచ్చును అని ప్రధాన మంత్రి పేర్కొన్నారు. పౌరుల లో ఒకరు చేసిన ట్వీట్ ను ప్రధాన మంత్రి ఉదాహరిస్తూ, ‘‘సంపూర్ణం గా ఉంది ఇది. అదే మాదిరి గా ఏ వ్యక్తి అయినా సరే ఈ పథకం యొక్క ప్రయోజనాన్ని యావత్తు భారతదేశం లో ఎక్కడ అయినా పొందవచ్చు అనే యథార్థం ఏదయితే ఉందో అది కూడా అంతే ముఖ్యమైంది.’’ అని ట్వీట్ చేశారు.
మిలాద్-ఉన్-న‌బీ నాడు దేశ ప్ర‌జ‌ల‌ కు శుభాకాంక్ష‌లు తెలిపిన ప్ర‌ధాన మంత్రి

శుభప్ర‌ద‌మైన మిలాద్-ఉన్-న‌బీ సంద‌ర్భం గా దేశ ప్ర‌జ‌ల‌ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “మిలాద్-ఉన్-న‌బీ ని పుర‌స్క‌రించుకొని ఇవే శుభాకాంక్ష‌లు. పూజనీయులైన మోహమ్మద్ ప్ర‌వ‌క్త (ఆయ‌న‌ కు శాంతి ల‌భించు గాక‌) యొక్క ప‌విత్ర‌ ప్ర‌బోధాల‌ను మ‌నం స్మ‌రించుకొందాం; సామ‌ర‌స్యం, సోద‌ర‌ భావం, ఇంకా శాంతి స‌ర్వ‌త్రా వర్ధిల్లాలని ప్రార్థన‌ లు చేద్దాం” అని ఒక సందేశం లో ప్ర‌ధాన మంత్రి పేర్కొన్నారు.
దుర్గ మాత నాలుగో రూపం అయిన మాత కూష్మాండ కు ప్రణామాన్ని ఆచరించిన ప్రధానమంత్రి

మాత దుర్గాదేవి నాలుగో రూపం అయినటువంటి మాత కూష్మాండ దేవి యొక్క ఆశీస్సు లు నవరాత్రి కాలం లో భక్తజనుల కు ప్రాప్తించాలని ప్రధాన మంత్రి శ్రీ నరేంద్ర మోదీ ఆకాంక్షించారు. దేవి యొక్క ప్రార్థన ల పఠనం (స్తుతి) తాలూకు ఒక సందేశాన్ని కూడా శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘నవరాత్రుల లో ఈ రోజు న దుర్గ మాత యొక్క నాలుగో స్వరూపం అయిన దేవి చరణాల కు కోటి కోటి నమస్కారాలు. మాత కూష్మాండ యొక్క శుభాశీస్సు లు అందరి జీవనం లో సంపన్నత ను మరియు ప్రసన్నత ను పరిపూర్ణం గా అందించు గాక. ఇదే నేను అభిలషిస్తున్నది..’’ అని పేర్కొన్నారు.
పాకిస్తాన్లో వరదల కారణం గా ప్రాణనష్టం జరిగినందుకు సంతాపాన్ని వ్యక్తం చేసిన ప్రధాన మంత్రి

పాకిస్తాన్ లో వరదల కారణం గా ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘పాకిస్తాన్ లో వరద ల కారణం గా జరిగిన విధ్వంసాన్ని చూసి దుఃఖించాను. బాధితుల కుటుంబాల కు, గాయపడిన వ్యక్తుల కుటుంబాలకు మరియు ఈ ప్రాకృతిక విపత్తు వల్ల బాధితులు అయినటువంటి వారి యొక్క కుటుంబాల కు మేం మా హార్దిక సంతాపాన్ని వ్యక్తం చేస్తున్నాం. మరి త్వరలోనే మామూలు స్థితి తిరిగి నెలకొంటుందని ఆశిస్తున్నాం.’’ అని పేర్కొన్నారు.
అమర్ నాథ్ యాత్రికులపై జమ్ము & కశ్మీర్ లో జరిగిన దాడిని ఖండించిన ప్రధాన మంత్రి; జమ్ము & కశ్మీర్ గవర్నరు తోను, ముఖ్యమంత్రితోను సంభాషించి, సాధ్యమైన అన్ని రకాల సహాయాన్ని అందిస్తామని హామీ ఇచ్చిన ప్రధాన మంత్రి

అమర్ నాథ్ యాత్రికులపై జమ్ము & కశ్మీర్ లో జరిగిన దాడిని ప్ర‌ధాన మంత్రి శ్రీ న‌రేంద్ర మోదీ తీవ్రంగా ఖండించారు. ప్రధాన మంత్రి జమ్ము & కశ్మీర్ గవర్నరు శ్రీ ఎన్.ఎన్. వోహ్రా తో, ముఖ్యమంత్రి మహబూబా ముఫ్తి తో కూడా సంభాషించారు. సాధ్యమైన అన్ని విధాల సహాయాన్ని అందిస్తాంటూ ప్రధాన మంత్రి ఈ సందర్భంగా హామీ ఇచ్చారు. ‘‘పిరికితనంతో కూడిన ఇటువంటి దాడుల వల్ల మరియు ద్వేషం వల్ల భారతదేశం ఎన్నటికీ కూరుకుపోదు. జమ్ము & కశ్మీర్ లో జరిగిన దాడిలో ప్రాణాలు ఆప్తులను కోల్పోయిన వారి దు:ఖంలో నేను పాలుపంచుకొంటున్నాను. ఈ ఘటనలో గాయపడిన వారు త్వరగా కోలుకోవాలిగాక. శాంతియుతంగా సాగుతున్న అమర్ నాథ్ యాత్రికులపై జమ్ము & కశ్మీర్ లో జరిగిన పిరికి పంద దాడి కారణంగా మాటలకు అందనంత వేదనకు లోనయ్యాను. ప్రతి ఒక్కరు అత్యంత తీవ్రంగా ఖండించదగినటువంటి దాడి ఇది. నేను జమ్ము & కశ్మీర్ గవర్నరు తోను, ముఖ్యమంత్రితోను మాట్లాడి, సాధ్యమైన అన్ని రకాలుగానూ అవసరమైన సహాయాన్ని అందిస్తామని వారికి హామీ ఇచ్చాను’’ అని ప్రధాన మంత్రి అన్నారు.
లాల్‌ కిలా మైదానం లోని ఆగ‌స్టు 15 పార్క్‌ లో నిర్వహించిన ద‌సరా ఉత్స‌వానికి హాజ‌రైన ప్ర‌ధాన‌ మంత్రి

న్యూ ఢిల్లీ లోని లాల్ కిలా మైదానం లో గల ఆగ‌స్టు 15 పార్కు లో ఈరోజు జ‌రిగిన ద‌సరా ఉత్స‌వం లో ప్ర‌ధాన‌ మంత్రి శ్రీ న‌రేంద్ర మోదీ పాలుపంచుకొన్నారు. ల‌వ‌-కుశ రాం లీల సమితి ఆధ్వర్యం లో నిర్వహించినటువంటి రాం లీల ను కూడా ప్ర‌ధాన‌ మంత్రి వీక్షించారు. రావ‌ణ‌, కుంభక‌ర్ణ‌, మేఘ‌నాద ల భారీ ప్రతిమ ల‌ ద‌హ‌న కార్య‌క్ర‌మాన్ని కూడా ఆయన చూశారు. చెడు పై మంచి సాధించిన విజ‌యానికి ప్రతీక గా వీటిని ద‌గ్ధం చేయడం జరిగింది. మాన్య రాష్ట్ర‌ప‌తి రామ్ నాథ్ కోవింద్ కూడా ఈ కార్య‌క్ర‌మానికి హాజ‌ర‌య్యారు.
మహాత్మ గాంధీ కి మరియు దాండీ కియాత్ర గా వెళ్లిన మహానుభావులు అందరికి శ్రద్ధాంజలి అర్పించిన ప్రధాన మంత్రి

అన్యాయానికి వ్యతిరేకం గాను, మన దేశం యొక్క ఆత్మగౌరవాన్ని పరిరక్షించడం కోసమూను దాండీ వరకు యాత్ర ను నిర్వహించిన మహాత్మ గాంధీ తో పాటు ప్రముఖ వ్యక్తులు అందరి కి కూడా ప్రధాన మంత్రి శ్రీ నరేంద్ర మోదీ శ్రద్ధాంజలి సమర్పించారు. జాతీయ ఉప్పు సత్యాగ్రహం యొక్క స్మృతి చిహ్నాన్ని 2019 వ సంవత్సరం లో దేశ ప్రజల కు ప్రధాన మంత్రి అంకితం చేసినప్పుడు తాను చేసిన ప్రసంగాన్ని కూడా ప్రధాన మంత్రి ఈ సందర్భం లో పంచుకొన్నారు. ప్రధాన మంత్రి ఒక ట్వీట్ లో – ‘‘అన్యాయానికి వ్యతిరేకం గాను మరియు మన దేశం యొక్క ఆత్మగౌరవాన్ని పరిరక్షించడం కోసమూను దాండీ వరకు యాత్ర గా వెళ్లిన గాంధీ జీ కి ప్రముఖ వ్యక్తులు అందరి కి ఇదే శ్రద్ధాంజలి. నేను 2019 వ సంవత్సరం లో దాండీ లో జాతీయ ఉప్పు సత్యాగ్రహం యొక్క స్మృతి చిహ్నాన్ని దేశ ప్రజల కు అంకితం చేసినప్పటి నా ఉపన్యాసాన్ని కూడా ఈ సందర్భం లో మీతో పంచుకొంటున్నాను.’’ అని పేర్కొన్నారు.